Document ID: 32006R0263

32006R0263
L 046/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 263/2006 НА КОМИСИЯТА
от 15 февруари 2006 година
за изменение на Регламенти (ЕО) № 796/2004 и (ЕО) № 1973/2004 относно черупковите плодове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, и за изменение на Регламенти (EИО) № 2019/93, (EО) № 1452/2001, (EО) № 1453/2001, (EО) № 1454/2001, (EО) № 1868/94, (EО) № 1251/1999, (EО) № 1254/1999, (EО) № 1673/2000, (EИО) № 2358/71 и (EО) № 2529/2001 (1), и по-специално член 145, букви в), л) и м) от него,
като има предвид, че:
(1)
Регламент (ЕО) № 1782/2003 въвежда режим за подкрепа за черупковите плодове, с цел да се избегне потенциалното изчезване на производството на ядки в традиционните райони и последващия отрицателен ефект върху околната среда, селските райони, социалните и икономически условия.
(2)
Съгласно Регламент (ЕО) № 1782/2003 плащанията на единица площ се предоставят, при условие че е налице минимална плътност на дървесните насаждения и минимален размер на овощните градини.
(3)
За да се опрости управлението на схемата на плащанията на единица площ за черупковите плодове, като същевременно са спазени условията на Регламент (ЕО) № 1782/2003, на които трябва да отговарят кандидатстващите за тези помощи, и в изпълнение на целите, залегнали в същия регламент, следва да бъдат изменени изискванията, свързани с идентифицирането на селскостопанските парцели и със съдържанието на заявленията за помощта, определени в Регламент (ЕО) № 796/2004 на Комисията от 21 април 2004 г. относно определяне на подробни правила за прилагане на интегрираната система за администриране и контрол, кръстосано спазване и модулация, предвидени в Регламент (ЕО) № 1782/2003 на Съвета относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани (2). Регламент (ЕО) № 1973/2004 на Комисията от 29 октомври 2004 г. относно определяне на подробни правила за прилагането на Регламент (ЕО) № 1782/2003 на Съвета по отношение на схемите за подпомагане, предвидени в дял IV и в дял IVa от същия регламент и по отношение на използването на земята, която е била изоставена под угар за целите на производството на суровини и материали (3) относно условията за плащанията на единица площ за черупковите плодове, също следва са бъде изменен.
(4)
За да се адаптира системата за контрол към стандартната честота на проверките, приложима за схемите за плащанията на единица площ, следва да се изменят също и условията, залегнали в Регламент (ЕО) № 796/2004.
(5)
Следователно Регламент (ЕО) № 796/2004 и Регламент (ЕО) № 1973/2004 следва да бъдат съответно изменени.
(6)
Предвидените в настоящия регламент мерки са съобразени със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 796/2004 се изменя, както следва:
1.
Алинея 3 от член 6 се заличава.
2.
Алинея 5 от член 13 се заменя със следния текст:
„5. В случай на заявка за плащане на единица площ за черупкови плодове, предвидена в глава 4 от дял IV от Регламент (ЕО) № 1782/2003, единичната заявка следва да съдържа броя дървета и вида им.“
3.
Буква г) от втора алинея от параграф 1 от член 26 се заменя със следния текст:
„г)
5 % от всички земеделски стопани, кандидатстващи за помощ за черупкови плодове, предвидена в глава 4 от дял IV от Регламент (ЕО) № 1782/2003.“
Член 2
Член 15 от Регламент (ЕО) № 1973/2004 се заменя със следния текст:
„Член 15
Условия за изплащане на помощ от страна на Общността
1. Само овощни градини, засадени с черупкови плодове и които отговарят на условията, заложени в параграф 2 и в параграф 3 от настоящия член към определена дата, която следва да бъде фиксирана в съответствие с член 11, параграф 2 от Регламент (ЕО) № 796/2004, следва да се считат за избираеми за плащането на единица площ, предвидено в член 83 от Регламент (ЕО) № 1782/2003.
Когато става дума за овощна градина, засадена с различни видове черупкови плодове и когато помощта е диференцирана за всеки един от видовете, условията за избираемост следва да се прилагат, при условие че са спазени изискванията за най-малко един от видовете черупкови плоди, като минималният брой на дърветата на хектар е определен в алинея 3 от настоящия член.
2. Минималният размер на овощните градини, които отговарят на условията за плащания на единица площ, предвидени в член 83 от Регламент (ЕО) 1782/2003, е 0,10 хектара. Въпреки това държавите-членки могат да фиксират по-висок минимален размер на парцела въз основа на обективни критерии и като вземат предвид специфичните характеристики на въпросните площи.
3. Броят на дърветата, които произвеждат черупкови плодове за един хектар не може да бъде по-малко от:
i)
125 за лешниците;
ii)
50 за бадемите;
iii)
50 за орехите;
iv)
50 за шам фъстъците;
v)
30 за рожковите.
Въпреки това държавите-членки могат да фиксират по-висока гъстота на дърветата въз основа на обективни критерии и като вземат предвид специфичните характеристики на съответното производство.
4. В случаите, посочени във втора алинея от параграф 1, размерът на помощта, която се предоставя, е размерът, който съответства на вида на дърветата, за които са спазени условията за избираемост и за които сумата е най-висока.“
Член 3
Настоящият регламент влиза в сила на третия ден след публикуването му в Официален вестник на Европейския съюз.
Той се прилага за заявления за помощи, подадени за 2006 г. и за годините след тази.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 февруари 2006 година.

Labels: 17
5
6